# name
Cos, ànima i casa. Construcció i situació del concepte d’oikonomia en el pensament de Xenofont

# metadata.dc.description[].value
Treballs Finals del Màster en Pensament Contemporani i Tradició Clàssica, Facultat de Filosofia, Universitat de Barcelona. Curs: 2021-2022. Tutor: Josep Monserrat Molas

# metadata.dc.description.abstract[].value
Aquest treball pretén ser una proposta de lectura de l’Econòmic de Xenofont, on es mostrin els temes i conceptes fonamentals que travessen aquesta obra, a través de l’estudi del problema de la definició d’oikonomia o, cosa que és el mateix, del seguiment de la generació d’aquest concepte a l’obra en qüestió. A més, mostrarem la relació d’aquest concepte amb la resta de sectors del pensament de Xenofont, indicant així la situació de l’oikonomia en el conjunt de sabers.
Probablement, al lector li semblarà un projecte estrany: per què una proposta de lectura, i no ja una lectura, en format sistemàtic o de comentari, de l’Econòmic? La resposta és que, segons el parer nostre, l’autèntic sentit d’aquesta obra (que és el que una lectura ha de perseguir) només es revela quan és situada sobre el fons d’una tradició de pensament oikonòmic (encara més tenint en compte que és un text polèmic, en diàleg amb altres autors) i, de moment, no existeix encara un estudi que tingui per tema aquesta tradició en tant que tal, és a dir, no disposem del fons necessari per a fer una lectura de l’Econòmic en aquest sentit més ple.
A la nostra proposta de lectura, en canvi, ens dediquem a buscar el significat precís que prenen certs termes a l’Econòmic –tenint com a guia la cerca del significat d’oikonomia, com dèiem–, el concepte a què remeten, així com el sentit que hi ha darrere i explica certes distincions, identitats i comparacions presents al text, i que d’altra manera, si no haguéssim buscat abans aquest sentit, semblarien arbitràries.

# metadata.dc.rights[].value
cc by-nc-nd (c) Mazoteras i Miras, Max, 2022

# metadata.dc.source[].value
Màster Oficial - Pensament Contemporani i Tradició Clàssica

# metadata.dc.title[].value
Cos, ànima i casa. Construcció i situació del concepte d’oikonomia en el pensament de Xenofont